**Duais Gearrscannáin Chill Mhantáin**

**Ceisteanna Coitianta**

**(arna nuashonrú 26/02/2025)**

1. **An féidir leis an gcomhlacht léiriúcháin trína bhfuil mé ag cur isteach a bheith lonnaithe lasmuigh de Chontae Chill Mhantáin?**

Is féidir, chomh fada is gurb as Contae Chill Mhantáin an príomhiarratasóir ó dhúchas, nó go bhfuil sé ina chónaí anseo le trí bliana anuas as a chéile. Caithfear an scannánú a dhéanamh i gContae Chill Mhantáin freisin, agus déanfar gach íocaíocht deontais leis an gcomhlacht léiriúcháin.

1. **Cén méid den deontas a íoctar roimh ré, agus cathain a d'fhéadfaimis a bheith ag súil leis an íocaíocht?**

Cuirfear na hiarratasóirí a n-éireoidh leo ar an eolas chomh luath agus is féidir tar éis na seisiúin chur i láthair. Eiseofar conradh ansin, agus nuair a dhéanfaidh an príomhiarratasóir é sin a shíniú agus a chur ar ais, íocfar an chéad tráinse maoinithe laistigh de 3 seachtaine. Íocfar 70% den deontas roimh ré, agus íocfar an 30% atá fágtha nuair a bheidh an scannán críochnaithe agus curtha isteach.

1. **An Duais Bhliantúil í seo?**

Is é an rún atá againn go mbeidh sé seo ina dhuais bhliantúil, ach braithfidh sé sin ar roinnt tosca éagsúla, nach bhfuil smacht againn ar go leor acu. Mar sin, cé go samhlaímid go mbeidh Duais Gearrscannáin Chill Mhantáin ina duais bhliantúil, ní féidir linn a gheallúint go leanfaidh sé ar aghaidh go deo.

1. **Má tá fad an scannáin le bheith thart ar 10-15 nóiméad, cé mhéad leathanach ba chóir a bheith i mo script?**

Braitheann sé seo ar an gcineál scannáin atá á mholadh agat, ar luas an scannáin agus ar thosca eile cosúil leis an méid comhrá in aghaidh an radhairc. Mar sin féin, is "riail ghinearálta" mhaith é go gcomhfhreagraíonn leathanach amháin de script chaighdeánach do thart ar nóiméad amháin ar an scáileán.

1. **Má chuirim comhlacht léiriúcháin nua ar bun chun críocha na Duaise Scannáin seo, conas a thaispeánaim go bhfuil dea-theist air mura bhfuil aon scannáin léirithe aige fós?**

Ní theastaíonn dea-theist ón gcomhlacht léiriúcháin féin más rud é gur bunaíodh é chun críocha na duaise seo. Má tá tú ag bunú comhlacht léiriúcháin nua, is iad baill aonair na príomhfhoirne cruthaithí (scríbhneoir, stiúrthóir, léiritheoir) a bhfuil orthu dea-theist a léiriú ina réimsí faoi seach.

1. **An féidir le duine amháin na róil éagsúla sa phríomhfhoireann chruthaitheach (scríbhneoir, stiúrthóir, léiritheoir) a líonadh, sa chás go bhfuil taithí agam sna 3 réimse?**

Is féidir leat iarratas a dhéanamh mar dhuine aonair, ach tabharfar tús áite d'iarratasóirí a bhfuil daoine eile, a bhfuil scileanna cuí acu, ar a bpríomhfhoireann chruthaitheach. Cé go bhféadfadh taithí a bheith agat sna 3 disciplín, is dócha go gcuirfear cás níos láidre le haghaidh tacaíochta i láthair mar gheall ar thaithí chomhcheangailte scríbhneoirí, stiúrthóirí agus léiritheoirí aonair a bhfuil dea-teist orthu go léir ina réimsí faoi seach. Ba mhaith linn a chinntiú freisin go rachaidh maoiniú chun tairbhe don oiread daoine agus is féidir, agus mar sin tabharfar tú áite d'iarratais a bhaineann foirne iomlána cruthaitheacha leo.

1. **Má tá comhlacht léiriúcháin agam, an féidir liom léiritheoir nó stiúrthóir a fhostú chun oibriú liom ar an scannán?**

Is féidir, féadfaidh tú léiritheoir agus/nó stiúrthóir a fhostú chun críocha an scannán a dhéanamh agus bheimis ag súil go n-íocfaí táille chuí le gach duine a d’oibreodh ar an tionscadal as a gcuid oibre. Áirítear leis seo an fhoireann aisteoirí agus criú. Chun tuilleadh eolais a fháil faoi seo, féach [Polasaí na Comhairle Ealaíon ‘Ag Íoc an Ealaíontóra’.](https://www.artscouncil.ie/uploadedFiles/Main_Site/Content/About_Us/Paying%20the%20Artist%20%28Single%20Page%20-%20EN%29.pdf)

1. **An bhfuil an duais seo oscailte do scríbhneoirí scáileáin nó an bhfuil sé dírithe ar stiúrthóirí agus léiritheoirí agus orthusan amháin? Céard faoi scríbhneoirí scáileáin atá ag teacht chun cinn nach bhfuil an oiread sin taithí acu leis an stiúrthóir nó an léiritheoir?**

Tá, is féidir leis an bpríomhiarratasóir a bheith ina scríbhneoir scáileáin, ina stiúrthóir nó ina léiritheoir. Aithnímid gur féidir é a bheith níos deacra uaireanta do scríbhneoirí scáileáin dea-theist a fhorbairt, agus mar sin tá scríbhneoirí scáileáin atá ag teacht chun cinn incháilithe chun iarratas a dhéanamh. Mar sin féin, ba cheart dea-theist a bheith orthu fós i réimse gaolmhar, mar shampla, úrscéalta a scríobh nó duine a bhfuil taithí aige ar aisteoireacht.

1. **An féidir le roinnt ball den phríomhfhoireann chruthaitheach a bheith lonnaithe lasmuigh de Chill Mhantáin?**

Is féidir, ach caithfidh gurb as Contae Chill Mhantáin an príomhiarratasóir ó dhúchas, nó ina chónaí i gContae Chill Mhantáin le trí bliana anuas as a chéile. Mar sin féin, toisc gur mian linn go mbraithfear tairbhe na Duaise Scannáin i gCill Mhantáin, tabharfar tús áite d'fhoirne cruthaitheacha atá lonnaithe go hiomlán i gCill Mhantáin.

1. **An bhfuil CBL san áireamh i suim iomlán an deontais?**

Tá, is é €15,000 an méid iomlán maoinithe atá ar fáil, le CBL san áireamh. Má tá do chuideachta cláraithe le haghaidh CBL, beidh ort é seo a chur san áireamh i do bhuiséad.

1. **An gá dúinn fotheidil a bheith againn?**

Ní ga, ní riachtanas maoinithe é seo faoi láthair, agus beidh fotheideal a bheith ann faoi rogha na foirne cruthaitheach. Má tá sé i gceist agat do shaothar a chur isteach chuig féilte scannán, mholfaimis duit seiceáil an bhfuil gá le fotheidil. Más i nGaeilge atá do scannán, beidh ort aistriúcháin agus fotheidil a bheith agat.

1. **An bhfuil srianta ar ar féidir leat an maoiniú a úsáid lena aghaidh?**

Fad is go gcaitear an maoiniú go léir ar chostais a bhaineann go díreach le léiriú an scannáin, is é an t-aon srian atá ann ná nach féidir leat an maoiniú a úsáid chun alcól a cheannach. Déanfaidh an painéal athbhreithniú ar do bhuiséad mar chuid den phróiseas measúnaithe, agus bheimis ag súil le leibhéil chuí caiteachais a fheiceáil sna catagóirí buiséid éagsúla de réir an teimpléid buiséid.

1. **Cá bhfaighidh mé tuilleadh eolais faoi chuideachta a bhunú?**

Is féidir le hOifig Fiontair Áitiúil Chill Mhantáin Clinic Comhairle Gnó duine le duine saor in aisce a chur ar fáil faoin mbealach le do ghnó féin a bhunú. Má tá spéis agat, seol ríomhphost chuig filmaward@wicklowcoco.ie.